Diari Oficial de la Generalitat Valenciana


Sumari del DOGV 9984, del 15-11-2024 (2024/11306)

RESOLUCIÓ de 14 de novembre de 2024, de la Direcció General d’Universitats, per la qual s’amplia el termini de justificació de les subvencions al transport universitari en la Comunitat Valenciana per al curs 2023-2024.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11933

CVE
:   LDIE-X-6445-42211

Data del document
:   14-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * universitat
    * transport col·lectiu
    * desastre natural

Mitjançant l’Orde 3/2019, de 31 de gener, de la Conselleria d’Educació, Investigació, Cultura i Esport, es van aprovar les bases reguladores per a la concessió de subvencions al transport universitari a la Comunitat Valenciana (DOGV 8482, 08.02.2019).

Per la Resolució de 8 de juliol de 2024, del conseller d’Educació, Universitats i Ocupació, es convoquen subvencions al transport universitari a la Comunitat Valenciana per al curs acadèmic 2023-2024 (DOGV 9890, 11.07.2024).

L’article tretzé, relatiu a la justificació i pagament de l’esmentada Resolució de 8 de juliol de 2024 establix que «el termini per a presentar la documentació justificativa finalitza el 15 de novembre de 2024 i es realitzarà, una vegada publicada la resolució de concessió...».

Considerant el temps requerit per a resoldre la convocatòria i l’impacte del temporal de pluges ocasionades per la DANA del 29 d’octubre, que ha dificultat la realització de tràmits administratius, es fa necessària l’ampliació del termini inicialment previst per a la presentació de la documentació justificativa. Esta extensió facilitarà als possibles beneficiaris la recopilació de la documentació necessària per a una correcta justificació. Per tant, concorren circumstàncies que aconsellen l’ampliació del termini indicat per a la justificació documental de la subvenció i no es perjudiquen drets de tercers.

De conformitat amb el que es disposa en l’article 70 del Reial decret 887/2016, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, i en l’article 32 de la Llei 39/2015, d’1 d’octubre, del procediment administratiu comú de les administracions públiques, i en virtut de les competències conferides en la disposició final primera de l’Orde 3/2019, de 31 de gener, de la Conselleria d’Educació, Investigació, Cultura i Esport, per la qual es van aprovar les bases reguladores per a la concessió de subvencions al transport universitari a la Comunitat Valenciana,

RESOLC

*Primer*

Ampliar fins al dia 15 de desembre de 2024, inclusivament, el termini de justificació establit en l’article tretzé de Resolució de 8 de juliol de 2024, del conseller d’Educació, Universitats i Ocupació, per la qual es convoquen subvencions al transport universitari a la Comunitat Valenciana per al curs acadèmic 2023-2024.

*Segon*

Notificar la present resolució a les persones interessades en este procediment, i publicar-la en el *Diari Oficial de la Generalitat Valenciana*, a l’efecte del que establixen els articles 32 i 41 de la Llei 39/2015, d’1 d’octubre, del procediment administratiu comú i de les administracions públiques. La present resolució tindrà efecte el mateix dia en què es firme.

*Tercer*

Contra la present resolució d’ampliació del termini de presentació de sol·licituds no es pot presentar cap recurs, sense perjuí del que siga procedent contra la resolució que pose fi al procediment, d’acord amb el que es disposa en l’article 32.3 de la Llei 39/2015, d’1 d’octubre, del procediment administratiu comú de les administracions públiques.

  

València, 14 de novembre de 2024

(p. d. Orde 3/2019; DOGV 8482, 08.02.2019)

José Antonio Pérez Juan

Director general d'Universitats